**Cărări prin destin**

*Maria Filipoiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CĂRĂRI PRIN DESTIN

(sonet familiei)

În cartea sufletului meu deschisă

La pagina sorții predestinate

Familiei de care-am avut parte,

Privesc viața-mi din papirus transcrisă.

Mă viscolesc dramele succedate

În copilăria ce mi-a fost ninsă

Încă din zori, mereu să fiu respinsă

La școala năzuințelor înalte.

Am plâns de râvna părinților uniți

Cu jurămintele de familie,

Când ai mei s-au stins de soartă risipiți.

Cât am suferit, doar Dumnezeu știe,

Că în destin de necazuri bântuit

Nu putea intra nicio bucurie.

15 mai – Ziua Internațională a Familiei

Maria Filipoiu / UZPR - Filiala București